கேள்வி: பாக்யராஜ் - திரையுலக வாழ்க்கை குறித்து விரிவாக சொல்லுங்கள்.
பதில்: 1977-ஆம் ஆண்டில் இயக்குநர் பாரதிராஜாவின் முதற் திரைப்படமான ''பதினாறு வயதினிலே'' உதவியாளராக, தமது திரை வாழ்க்கையைத் துவங்கினார். பின் பாரதிராஜாவின் இரண்டாவது திரைப்படமான ''கிழக்கே போகும் ரயில்'' திரைப்படத்தில் உதவி இயக்குநராகப் பணியாற்றியதோடு, கவுண்டமணியுடன் ஒரே ஒரு காட்சியில் தோன்றி நடித்திருந்தார். பாரதிராஜாவின் மூன்றாவது திரைப்படமான சிகப்பு ரோஜாக்கள் படத்தில் இரண்டு காட்சிகளில் நினைவில் நிற்கும்படியான, உணவு விடுதிப் பணியாளர் வேடம் ஏற்று நடித்தார். இப்படத்திற்கு வசனமும் எழுதியிருந்தார். தனது அடுத்த புதிய வார்ப்புகள் திரைப்படத்தில் பாரதிராஜா, பாக்யராஜை வசனகர்த்தாவாக மட்டுமன்றி, கதாநாயகனாக அறிமுகப்படுத்தினார். ஓர் இயக்குநராகத் தமது முதற் திரைப்படமாக பாக்யராஜ் உருவாக்கியது சுவர் இல்லாத சித்திரங்கள் (1979). (இடைக்காலத்தில் அவர் இராஜேஷ் கதாநாயகனாக அறிமுகமான கன்னிப்பருவத்திலே படத்தில் வில்லன் வேடம் ஏற்றுத் தனது இருப்பைப் பதிவு செய்திருந்தார்). முதற் திரைப்படத்தில் சுதாகர் கதாநாயகனாகவும், சுமதி நாயகியாகவும் நடிக்க, ஒரு குணச்சித்திரப் பாத்திரத்தை பாக்யராஜ் ஏற்றிருந்தார். நகைச்சுவையும், சோகமும் சரிபாதியாக அதில் அமைந்திருந்தது. அடுத்து, சொந்தத் தயாரிப்பான ஒரு கை ஓசை திரைப்படம் துவங்கி, தனது முத்திரையைப் பதிக்கத் தொடங்கினார். அஸ்வினி இணைந்து நடித்த இப்படத்தில் அவர் வாய் பேச இயலாத ஊமைக் கதாநாயகனாக மேற்கொண்ட பாத்திரம் இரசிகர்களின் மனம் கவர்ந்தது. அடுத்து வெளியான மௌன கீதங்கள், இன்று போய் நாளை வா ஆகியவை பாக்யராஜின் முத்திரையை முழுமையாகக் கொண்டு வெற்றிப் படங்களாயின. அடுத்து மர்மங்களும் அதிரடியும் கொண்ட அதேநேரம் தனது முத்திரையுடனும் கூடிய ஒரு திரைப்படமாக விடியும் வரை காத்திரு என்னும் திரைப்படத்தை பாக்யராஜ் இயக்கி நடித்தார். பாக்யராஜ் தனது முத்திரையை முழுமையாகப் பதிந்து வெற்றி ஈட்டிய திரைப்படங்களாக அந்த 7 நாட்கள், தூறல் நின்னு போச்சு போன்றவை கருதப்படுகின்றன. டார்லிங், டார்லிங், டார்லிங் வெற்றிப்படத்தை இயக்கி அதில் நடித்த பூர்ணிமாவை மனைவியாக ஏற்றுக் கொண்டார். பின், 1982-ஆம் ஆண்டில் வெளியான முந்தானை முடிச்சு. ஊர்வசி (நடிகை) அறிமுகமான இத்திரைப்படம் சென்னையிலும், தமிழ்நாடு பிற பகுதிகளிலும் வெள்ளி விழா கொண்டாடியது. இதில் பாக்யராஜ் கையாண்ட சில விடயங்கள் (முருங்கைக்காய் போன்றவை) இன்றளவும் பேசப்படுகிறது. அதேபோல் சின்ன வீடு, எங்க சின்ன ராசா, இது நம்ம ஆளு போன்ற திரைப்படங்களுக்குப் பெரிய வசூலையும், விருதுகளையும் பெற்றுத்தந்தன.
கேள்வி: பாக்யராஜ் - இலக்கிய ஈடுபாடு பற்றி நீங்கள் என்ன அறிந்துள்ளீர்கள்?
பதில்: இலக்கியத்திலும் ஈடுபாடு கொண்டவர் பாக்யராஜ். முற்றிலும் நகைச்சுவைத் திரைப்படமான இன்று போய் நாளை வா என்னும் திரைப்படத்தில் கூட ஜெயகாந்தன் எழுதிய 'சமூகம் என்பது நாலு பேர்' என்னும் சிறுகதையைப் பற்றிய ஒரு குறிப்பு வருமாறு அமைத்திருந்தார். இவர் 1988-ஆம் ஆண்டு முதல் பாக்யா (இதழ்) எனும் வார இதழ் ஒன்றினையும் நடத்தி வந்தார்.
கேள்வி: பாக்யராஜ் - இறப்பு குறித்து விரிவாக சொல்லுங்கள்.
பதில்: பாக்யராஜ் இதய நிறுத்தம் காரணமாக 2026 சூன் 27 அன்று தனது 73-ஆவது அகவையில் காலமானார். News, Politics, Sports, Entertainment & Live Updates |access-date=27 June 2026 |language=en-IN |date=27 June 2026}} பின்னர் 2026 சூன் 28 அன்று, பெசண்ட் நகர் உள்ள மின் மயானத்திற்கு உடல் எடுத்துச் செல்லப்பட்டு, பாக்யராஜ் உடல் அரசு மரியாதையுடன், 72 குண்டுகள் முழங்க இறுதி அஞ்சலி செலுத்தப்பட்டது.